Ivar F. Andresen
Store norske leksikon,Kunst og estetikk,Musikk,Klassisk musikk,Norske klassiske sangere
Ivar F. Andresen var en norsk operasanger (bass) med en betydelig internasjonal karriere. Han hadde faste engasjementer på operahus i Stockholm, Dresden og Berlin og hadde flere gjesteopptredener på Metropolitan, Bayreuth og Glyndebourne. Han var ansett som en av sin tids beste bassangere og utmerket seg spesielt som tolker av Richard Wagner- og Wolfgang Amadeus Mozart. Hans profesjonelle karriere varte fra 1921 til 1938.
I Norge er han i ettertid kanskje mest kjent for at hans initialer ble brukt som navn på Nidars (opprinnelig Asolas) halspastiller IFA. Utdannelse og debut Andresen vokste opp i Oslo og arbeidet etter endt skolegang i sin fars manufakturforretning. Som venn av Kirsten Flagstads bror var han en hyppig gjest i sangerinnens barndomshjem, der hans sangtalent ble stimulert. Etter ikke helt vellykket sangundervisning som tenor i Kristiania reiste han til Stockholm i 1919, der han studerte med Kirsten Flagstads sangpedagog Gillis Bratt. Han debuterte samme år som Kongen av Egypt i Aïda på Kungliga Teatern i Stockholm, der han fikk fast engasjement i perioden 1921–1925. Karriere Andresens store, varme bass gjorde ham bemerket internasjonalt, og i 1925 ble han invitert til Semperoper i Dresden, der han fikk fast stilling fra 1926 til 1931. Her utviklet han spesielt sitt repertoar på Wagner, Mozart og Giuseppe Verdi. Fra 1936 til 1939 var Berlin hans faste tilholdssted, først ved Städtische Theater (1932–1934) og så Staatsoper (1934–1938).Fra 1927 til 1936 gjestet han årlig Festspillene i Bayreuth, der han sang under dirigenter som Arturo Toscanini, Richard Strauss og Karl Elmendorff. Hans største suksess, både i Bayreuth og karrieren for øvrig, var rollen som Gurnemanz i Parsifal under Arturo Toscanini.I tillegg gjestet han som Wagner-tolker flere ganger Metropolitan i New York i årene 1930–1932 og Covent Garden i London i 1928–1931. Som Mozart-tolker ble han invitert til Glyndebourne i 1935–1936 i rollene som Sarastro i Tryllefløyten og Osmin i Bortførelsen fra Seraillet.Med karrige operaforhold i Norge ble det mest konserter han holdt her, men i 1932 spilte han en av sine glansroller, Kong Markel, i Nationaltheatrets oppsetning av Wagners Tristan og Isolde.Av helsemessige grunner avsluttet Ivar F. Andresen karrieren i Berlin bare 42 år gammel. Han flyttet til Sverige i 1939, der han døde året etter. Les mer i Store norske leksikon opera IFA Ivar F. Andresen i Norsk biografisk leksikon